GLAVNI GRAD - PODGORICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sekretarijat za finansije

ODLUKA

o lokalnim komunalnim taksama

Podgorica, jun 2019. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na osnovu člana 2 stav 1 Zakona o lokalnim komunalnim taksama (''Službeni list Crne Gore“, br. 18/19 ), člаnа 38 stav 1 tačke 2 i 8 Zаkоnа о lоkаlnој sаmоuprаvi ( ''Službeni list Crne Gore“, br. 34/19) i člana 54 stav 1 tačka 11 Statuta Glavnog grada ("Službeni list Crne Gore - opštinski propisi", broj 08/19) uz prethodnu saglasnost Vlade Crne Gore broj: \_\_\_\_\_\_\_\_\_, od \_\_\_\_\_\_ 2019. godine, Skupština Glavnog grada - Podgorice, na sjednici održanoj\_\_\_\_\_\_\_\_\_\_2019. godine, donijela je:

ODLUKU

o lokalnim komunalnim taksama

Predmet

Član 1

Ovom odlukom uvode se i utvrđuju lokalne komunalne takse, njihova visina, način i rokovi plaćanja, olakšice, i uređuje naplate i kontrola lokalne komunalne takse (u daljem tekstu: komunalna taksa).

**Upotreba rodno osjetljivog jezika**

Član 2

Izrazi koji se u ovoj odluci koriste za fizička lica u muškom rodu podrazumijevaju iste izraze za fizička lica u ženskom rodu.

**Pripadnost prihoda od komunalne takse**

Član 3

Uplata takse propisane ovom odlukom vrši se u skladu sa propisom kojim se uređuje način uplate javnih prihoda.

**Utvrđivanje taksene obaveze**

Član 4

Lokalne komunalne takse uvode se za:

1. korišćenje prostora na javnim površinama, osim radi postavljanja podzemnih i nadzemnih vodova i antenskih stubova koji se koriste za pružanje elektronskih komunikacionih usluga, uključujući i pripadajuće uređaje i opremu koji su građeni ili izgrađeni na istim i koji omogućavaju njihovo funkcionisanje i cjelishodno korišćenje ( izvodni ormarić, outdoor kabineti, okna, stubovi, armature, antenski sistemi ), trafostanica ormara, i elektro-energetskih stubova, prodaje štampe, knjiga i drugih publikacija, proizvoda starih i umjetničkih zanata i domaće radinosti.
2. korišćenje reklamnih panoa i bilborda van poslovnog prostora, kao i na objektima i javnim površinama koji pripadaju opštini, osim pored magistralnih i regionalnih puteva.
3. korišćenje prostora za parkiranje motornih i priključnih vozila, motocikala i bicikala, na uređenim i obilježenim mjestima.

**Obveznik komunalne takse**

Član 5

Obveznik komunalne takse je korisnik prava, predmeta ili usluga za čije je korišćenje propisano plaćanje komunalne takse.

**Nastanak taksene obaveze**

Član 6

Taksena obaveza nastaje danom početka korišćenja prava, predmeta i usluga za koje je propisano plaćanje komunalne takse, u skladu sa rješenjem o utvrđivanju taksene obaveze.

**Način utvrđivanja taksene obaveze**

Član 7

Visina lokalne komunalne takse i olakšice utvrđuje se u zavisnosti od površine, vremena korišćenja, zone u kojoj se nalaze objekti, predmeti, odnosno vrše usluge, a shodno zonama utvrđenim odlukom kojom je uređena naknada za komunalno opremanje građevinskog zemljišta.

**Taksena tarifa**

Član 8

Visina, način i rokovi plaćanja komunalne takse iz člana 4 ove odluke utvrđuju se Tarifom komunalnih taksi koja je sastavni dio ove odluke (u daljem tekstu: Taksena tarifa).

Vršenje poslova utvrđivanja, naplate i kontrole

Član 9

Utvrđivanje, naplatu i kontrolu komunalne takse vrši organ uprave Glavnog grada nadležan za lokalne javne prihode.

**Shodna primjena**

Član 10

U pogledu načina utvrđivanja komunalne takse, obračunavanja, rokova, žalbe, prinudne naplate, kamate, povraćaja i ostalog što nije propisano ovom odlukom, primjenjuju se odredbe Zakona o lokalnim komunalnim taksama i Zakona o poreskoj administraciji.

**Prestanak važenja**

Član 11

Danom stupanja na snagu ove odluke prestaje da važi Odluka o lokalnim komunalnim taksama ("Sl. list RCG - opštinski propisi", br. 09/07, "Sl. list CG - opštinski propisi", 09/11, 13/12, 27/15, 16/17, 31/17 i 47/17).

Taksena obaveza koja je nastala a nije izvršena do dana početka primjene ove odluke, izvršiće se po odredbama odluke koja je bila na snazi u trenutku nastanka taksene obaveze.

Stupanje na snagu

Član 12

Ova odluka stupa na snagu danom objavljivanja u "Službenom listu Crne Gore - opštinski propisi".

Broj: \_\_\_\_\_\_\_\_\_\_\_\_

Podgorica, \_\_\_\_\_\_\_\_\_ 2019. godine

**SKUPŠTINA GLAVNOG GRADA-PODGORICE**

**PREDSJEDNIK SKUPŠTINE,**

dr Đorđe Suhih

TAKSENA TARIFA

za lokalne komunalne takse

Svi novčani iznosi su iskazani u eurima (€).

Tarifni broj 1

**I** Za korišćenje prostora na javnim površinama, osim radi prodaje štampe, knjiga i drugih publikacija, proizvoda starih i umjetničkih zanata i domaće radinosti, od svakog cijelog ili započetog kvadratnog metra prostora koji se koristi, visina takse utvrđuje se mjesečno po m2, i to:

1. Za postavljanje zatvorene bašte uz ugostiteljski objekat u njegovoj funkciji:

- I A zona ……………………………………15,00

- I zona ……………………………………....15,00

- II zona ……………………………………...13,00

- III zona ………………………………………9,00

- IV zona ……………………………...………7,00

- V zona ……………………………………….6,00

2. Za postavljanje ljetnje bašte uz ugostiteljski objekat u njegovoj funkciji:

- I A zona ………………………….…………14,00

- I zona ……………….………………………12,00

- II zona ……………….………….……………9,00

- III zona ……………….………………………6,00

- IV zona ……………….………………………4,50

- V zona ……………….……………………….3,50

NAPOMENA: Taksa iz tačke 2. ovog tarifnog broja, za period od 1. novembra do 1. aprila, umanjuju se za 50% od utvrđenog iznosa.

3. Za postavljanje ostalih privremenih objekata koji se mogu izmještati s jednog mjesta na drugo, i to:

a) slobodno - stojeća vitrina; izložbena polica; konzervator za sladoled i sl.

- I A zona ………………………….…………13,00

- I zona ……………….………………………11,00

- II zona……………….……………………......9,00

- III zona ……………….………………………7,00

- IV zona ……………….………………………6,00

- V zona ……………….……………………….5,00

b) pokretna tezga; automat za prodaju cigareta; aparat za prodaju osvježavajućih napitaka, sladoleda, dezerata, kestenja i kikirikija i sl.; pult za izlaganje i prodaju ukrasnih predmeta, cvijeća i slika; objekti za ambulantno pružanje jednostavnih ugostiteljskih usluga i sl.

- I A zona …………….…………….…………...9,00

- I zona ……………….……………………......7,00

- II zona ……………..………….…………......6,00

- III zona ……………….……………………...5,50

- IV zona ……………….…………..................5,00

- V zona ……………….…………...................4,00

c) privremeni objekti koji služe za izvođenje zabavnih programa (zabavni parkovi, cirkusi, karting staze, avanturistički parkovi i sl.)

- I A zona …………….…………..………….3,00

- I zona ……………………………………….2,50

- II zona ……………….…………………...…2,00

- III zona ……………….……………………..1,50

- IV zona ……………….……………………..1,00

- V zona ……………….……………………...0,50

**II**  Za korišćenje prostora na javnim površinama radi izvođenja građevinskih radova, raskopavanja, deponovanja građevinskog i drugog materijala i postavljanja specijalnih vozila u svrhu izvođenja građevinskih radova, osim radi izvođenja radova na rekonstrukciji opštinskog puta i objekata na tom putu, radova koji se izvode na osnovu ugovora o javno-privatnom partnerstvu koji su zaključeni sa Glavnim gradom ili javnim službama čiji je osnivač Glavni grad, kao i za korišćenje javne površine za postavljanje pristupnih rampi, liftova i sl. objekata za pristup i kretanje lica smanjene pokretljivosti i lica sa invaliditetom, plaća se taksa dnevno po m2 zauzete površine, odnosno m dužnom, u visini od 0,50.

**III**  Za korišćenje prostora na javnim površinama u promotivne svrhe, taksa se plaća mjesečno, po m2 zauzete površine, u iznosu od 15,00.

Komunalna taksa po ovom tarifnom broju plaća se srazmjerno vremenu korišćenja prostora na javnim površinama.

Organ uprave nadležan za izdavanje akta kojim se odobrava korišćenje javne površine, dužan je primjerak tog akta dostaviti organu nadležnom za lokalne javne prihode, koji će rješenjem utvrditi visinu takse.

Tarifni broj 2

Za korišćenje reklamnih panoa, bilborda, metro-lajt, megabord i drugih reklama plaća se lokalna komunalna taksa zavisno od razvijene reklamne površine u godišnjem iznosu, i to:

1. Za korišćenje jednostranog, dvostranog i trostranog panoa, bilborda, metro-lajt, megabord:

- do 5,00 m2 ……………….85,00/ m2

- od 5,1 m2 do 10,0 m2…….70,00/ m2

- od 10,1 m2 do 20,0 m2……60,00/ m2

- od 20,1 m2 do 40,0 m2……40,00/ m2

- preko 40,1 m2 …………….30,00/ m2.

2. Za korišćenje jednostranog, dvostranog prosvijetljenog totem, citi-lajt:

- do 2 m2 ………………….130,00/m2

- od 2,1 - 4 m2 …………….110,00/ m2

- preko 4,1 m2 …………….100,00/ m2.

3. Za korišćenje reklama sa elektronskom izmjenom reklamnih poruka:

3.1. Displej reklame:

- do 8 m2 …………….4.000,00

- od 8,1-20 m2………. 5.500,00

- više od 20,1 m2 …….7.000,00

3.2. Za korišćenje elektronskih "trčećih" reklama:

- do 3 m ………………..250,00/m

- od 3,1-5 m ……………225,00/m

- više od 5,1m …………200,00/m

3.3. Za korišćenje elektronskih roto "Trivision" reklama:

- do 8 m2 ………………3.000,00

- od 8,1-20 m2 ………...4.500.00

- više od 20,1m2 ………6.500,00

3.4. Svjetleće reklame …………..120,00/m2

4. Za korišćenje reklamnih transparenata i transparenata za oglašavanje (meš platna, cerada i sl.) iznad saobraćajnica, ulica i drugih javnih površina, taksa se utvrđuje mjesečno, u iznosu 2,50/ m2 .

5. Za korišćenje reklamnih zastava (na jarbolima, stubovima i objektima) taksa se utvrđuje mjesečno, u iznosu 2,50/ m2 .

Taksa po ovom Tarifnom broju plaća se mjesečno do 15-og u mjesecu za prethodni mjesec u visini 1/12 utvrđene godišnje obaveze ili mjesečnu obavezu, a ukoliko obveznik izmiruje godišnju obavezu jednokratno do 25 januara tekuće godine, istom se odobrava popust od 6%.

Visina takse utvrđuje se rješenjem organa nadležnog za lokalne javne prihode, srazmjerno utvrđenom vremenu korišćenja.

Organ nadležan za izdavanje odobrenja za postavljanje reklamnih panoa i reklama, dužan je primjerak odobrenja dostaviti organu nadležnom za lokalne javne prihode.

Tarifni broj 3

Za korišćenje prostora za parkiranje motornih vozila, plaća se taksa i to:

1. Za korišćenje taksi stajališta, po taksi vozilu, plaća se taksa u mjesečnm iznosu od…………………………………………………………………………. 6,00.

Organ uprave Glavnog grada nadležan za izdavanje rješenja kojim se određuje taksi mjesto, dužan je primjerak rješenja dostaviti organu nadležnom za lokalne javne prihode, radi utvrđivanja obaveze.

**O B R A Z L O Ž E NJ E**

**PRAVNI OSNOV**

Pravni osnov za donošenje Odluke o lokalnim komunalnim taksama sadržan je u odredbama Zakona o lokalnim komunalnim taksama ("Službeni list Crne Gore", broj 18/19), Zakona o lokalnoj samoupravi („Službeni list Crne Gore“, broj 34/19) i Statuta Glavnog grada ("Službeni list CG - opštinski propisi", broj 08/19).

Članom 2 Zakona o lokalnim komunalnim taksama propisano je da se lokalne komunalne takse uređuju, uvode i utvrđuju propisom nadležnog organa opštine.

Član 38 stav 1 alineja 8 Zаkоnа о lоkаlnој sаmоuprаvi propisuje da skupština uvodi i utvrđuje opštinske poreze, takse, naknade i druge sopstvene prihode.

Član 54 stav 1 alineja 11 Statuta Glavnog grada propisuje da Skupština uvodi i utvrđuje opštinske poreze, takse, naknade i druge sopstvene prihode, a član 60 stav 1 propisuje akta koja Skupština donosi u vršenju poslova iz svog djelokruga.

**RAZLOZI ZA DONOŠENJE**

Skupština Crne Gore je dana 6 marta donijela Zakon o komunalnim taksama. Članom 9 Zakona je propisano da su opštine dužne da svoje propise usaglase sa istim do 31.07.2019. godine, pa se pristupilo izradi predložene odluke.

SADRŽAJ ODLUKE

Ovom odlukom je utvrđen predmet, upotreba rodno senzitivnog jezika, pripadnost prihoda od komunalne takse, te utvrđivanje taksene obaveze. Takođe, predloženom odlukom propisano je šta se, u smislu ove odluke, smatra javnom površinom, da su obveznici komunalne takse korisnici prava, predmeta i usluga za čije korišćenje je propisano plaćanje komunalne takse, kao i nastanak taksene obaveze.

Predloženo je i da se visina, način i plaćanje komunalne takse utvrđuje Tarifom komunalnih taksi, koja je sastavni dio ove Odluke, a kojom su propisani iznosi lokalne komunalne takse za taksene osnove utvrđene Zakonom o lokalnim komunalnim taksama, te način utvrđivanja i plaćanja taksene obaveze, imajući u vidu normativnu uređenost ovih pitanja materijalnim propisima.

Propisan je način utvrđivanja taksene obaveze, vršenje poslova utvrđivanja, naplate i kontrole, kao i da se uplata komunalne takse vrši na uplatni račun Opštine, u skladu sa propisom o načinu naplate javnih prihoda.

Odlukom je propisano da se u pogledu načina utvrđivanja komunalne takse, obračunavanja, rokova, žalbe, prinudne naplate, kamate, povraćaja i ostalog što nije propisano ovom odlukom, shodno se primjenjuju odredbe Zakona o lokalnim komunalnim taksama i zakona kojim se uređuje poreski postupak, te da stupanjem na snagu predložene Odluke prestaje da važi ranije važeća Odluka i propisan je rok stupanja na snagu ove Odluke.

Shodno naprijed navedenom, predlaže se Skupštini Glavnog grada da donese Odluku o lokalnim komunalnim taksama.

**I Z V J E Š T A J**

**O SPROVEDENOJ JAVNOJ RASPRAVI O**

**Nacrt odluke o lokalnim komunalnim taksama**

Zaključkom, br. 01-031/19-4398 od 03.juna 2019. godine, gradonačelnik Glavnog grada Podgorice je utvrdio Nacrt odluke o lokalnim administrativnim taksama i Nacrt odluke o lokalnim komunalnim taksamai Program javne rasprave, koja je počela 5.juna 2019. godine, u trajanju od 15 dana.

U skladu sa Programom javne rasprave, Nacrt odluke o lokalnim administrativnim taksama i Nacrt odluke o lokalnim komunalnim taksama je objavljen kao podlistak u dnevnom listu "Pobjeda" i na internet site-u Glavnog grada Podgorica http:/ [www.podgorica.me](http://www.podgorica.me) na stranici Sekretarijata za finansije (Javne rasprave), a pored toga neposredno je dostavljen odbornicima Skupštine Glavnog grada, opštini u okviru Glavnog grada Golubovci i nevladinom sektoru preko CRNVO.

Javnu raspravu u elektronskoj, pisanoj i usmenoj formi sproveo je Sekretarijat za finansije.

U toku javne rasprave, gradjanima, medijima i ostalim učesnicima data je mogućnost pisanog, elektronskog i usmenog izjašnjavanja i ocjenjivanja uspješnosti javne rasprave putem evaluacionih listića.

Centralna javna rasprava održana je u zgradi Parlamenta – sala na II spratu, 18.juna 2019. godine, sa početkom u 11,00 časova, a u istoj je učestovao 1 učesnik.

Centralnoj javnoj raspravi su u ime obradjivača prisustvovali sekretar Sekretarijata za finansije mr Miomir Jakšić sa saradnicima.

Pisane primjedbe i sugestije na Nacrt odluke o lokalnim komunalnim taksama dostavljene su od strane D.O.O.“METROPOLIS MEDIA“Podgorica, „ŠĆEPANOVIĆ“D.O.O.Podgorica i Unije poslodavaca Crne Gore.

***PRIMJEDBE I SUGESTIJE:***

1. **D.O.O.“METROPOLIS MEDIA“Podgorica**, je dostavio primjedbe i predloge, i to:

* Tarifni broj 2 tačku 2 u vezi reklamnog panoa na stubu javne rasvjete isključiti zbog zabrane postavljanja ove vrste reklama, utvrđene u čl. 17 (tačke 2 i 4) Zakona o komunalnim djelatnostima.
* Tarifni broj 2 u tački 3 iznos takse umanji za 20% u skladu sa relativnim odnosima u razvijenom okruženju.
* Tarifni broj 2 u tački 4 predlažu da se visina taksi umanje za 25%.
* Tarifni broj 2 za tačke 5 i 6 (transparenti i zastave) treba ostaviti uslove propisane važećom Odlukom.
* uvesti taksu za postavljanje reklama i natpisa na autobusima gradskog i prigradskog saobraćaja, i to:
* do 15,0m² - 130,00 EUR/m²
* 15,1 – 25,0 m² - 120,00 EUR/m²
* 15,1 – 40,0 m² - 110,00 EUR/m²
* više od 40,0 m² - 100,00 EUR/m²

1. **„ŠĆEPANOVIĆ“D.O.O.Podgorica** je dostavio primjedbe na Nacrt odluke o komunalnim taksama, i to:

* Da su takse visoke, konkretno naknade za prilaz poslovnim prostorijama i da predstavljaju finansijski udar na firme koje posluju na više lokacija.
* praviti razliku u visini komunalnih taksi za bilborde koji su na javnoj površini i onih koji su u privatnoj površini. Bilbordi postavljeni na privatnoj povrsini ne mogu imati isti tretman u visini takse, kao oni što su postavljeni na javnoj povrsini.

1. **Unija poslodavca Crne Gore** dostavila je sljedeće primjedbe i predloge:

* izostanak obrazloženja nacrta odluke, jer bi isto otklonilo mnoge nejasnoće i nedoumice.
* UPCG smatra da treba preispitati stav 2 tarifnog broja 1, jer je iznos takse od 0,50 € / m²previsok.
* Tarifni broj 2 (korišćenje reklamnih panoa, bilborda idr.) u tački 2 propisan je novčani iznos od 40,00 € po metru kvadratnom, a do 2 m², za korišćenje reklamnog panoa postavljenog na stubu javne rasvjete. Čini se da je predmetno neodrživo, budući da je članom 17 Zakona o komunalnim djelatnostima propisana zabrana u pogledu obavljanja komunalne djelatnosti u koje spada i zabrana ove vrste. Stoga treba brisati tačku 2.

***STAV OBRADJIVAČA***

Povodom dostavljenih primjedbi obrađivač je izvršio sljedeće korekcije i dao obrazloženja, kako slijedi:

* Prihvata se primjedba „Metropolisa media“doo Podgorica i Unije poslodavaca Crne Gore i briše se Tarifni broj 2, tačka 2 (u vezi reklamnog panoa na stubu javne rasvjete).
* Ne prihvata se predlog da se u Tarifnom broju 2 u tački 3 iznos takse umanji za 20%, jer smo već izvršili smanjenje taksi za 10% u odnosu na važeću Odluku, a u cilju stvaranja povoljnog biznis ambijenta i otklanjanja barijera u poslovanju.
* Ne prihvata se predlog da se u Tarifnom broju 2 u tački 4 visina takse umanji za 25%, jer smo od momenta uvođenja ove vrste takse, već izvršili smanjenja iste, za više od 50 %.
* Ne prihvata se predlog da se u Tarifnom broju 2 za tačke 5 i 6 (transparenti i zastave) ostave uslovi propisani važećom Odlukom, iznosi su definisani u skladu sa Zakonom o lokalnim komunalnim taksama i manji su nego što su bili do sada.
* Ne prihvata se predlog da se uvede taksa za postavljanje reklama i natpisa na autobusima gradskog i prigradskog saobraćaja, jer su Zakonom o lokalnim komunalnim taksama propisane takse samo za zauzimanje javne površine.

- Kada je u pitanju primjedba „Šćepanović“doo Podgorica da treba praviti razliku u visini komunalnih taksi za bilborde koji su na javnoj površini i onih koji su u privatnoj površini konstatujemo da su Zakonom o lokalnim komunalnim taksama propisane takse samo za zauzimanje javne površine, a ne privatne površine.


- Takođe, primjedba „Šćepanović“doo Podgorica da naknade za prilaz poslovnim prostorijama predstavljaju finansijski udar na firme koje posluju na više lokacija, konstatujemo da ova naknada nije predmet Odluke o lokalnim komunalnim taksama, već Odluke o naknadama za prilaz sa puta, u skladu sa Zakonom o putevima.


Na centralnoj javnoj raspravi nije bilo primjedbe, predloga i sugestije.


Javnu raspravu pratili su i predstavnici medija.


***SEKRETARIJAT ZA FINANSIJE***


***GLAVNOG GRADA PODGORICA***


**


**


**


**

**

**

**

**

****